Chicago Tigers

Chicago Tigers var et profesjonelt amerikansk fotballag som spilte én sesong i American Professional Football Association (APFA) i 1920, ligaens første sesong, og som ble det første NFL-laget til å bli oppløst. De vant to kamper, tapte fem og spilte én uavgjort. Lagets hjemmebane var Wrigley Field (da Cubs Park) i Chicago. Tigers fikk aldri formelt innvilget medlemskap i APFA, men ettersom laget spilte syv kamper mot lag i APFA i 1920 og dermed gikk 1–5–1 i ligaen blir laget vanligvis inkludert i ligaens tabeller.

Laget
Ifølge Emil Klosiinkski i boken Pro Football in the Days of Rockne var Tigers’ største fordel pasningsspillet, spesifikt pasninger kastet av Johnny Barrett og Milt Ghee til Jack Meagher og Oscar Knop. Den 24. oktober 1920 spilte Decatur Staleys (omdøpt Chicago Bears i 1922) en kamp mot Tigers i Cubs Park som ble beskrevet som «sesongens mest profesjonelle kamp» som skulle avgjøre «profftittelen». Flere av Decaturs kamper på den tiden ble reklamert som mesterskapskamper for å tiltrekke seg flere tilskuere. Staleys slo Tigers 10–0.

Vinn eller forsvinn
I 1920 konkurrerte Tigers og Racine Cardinals for å kapre tilhengerne i Chicago. Eieren av Cardinals Chris O'Brien skal ha tilbudt å spille om retten til å representere byen Chicago i APFA, og eieren av Tigers Guil Falcon skal ha godtatt. Kampen endte i en 6–3 seier for Cardinals hvor Paddy Driscoll scoret den eneste touchdownen i kampen med løp på 40 yards. Tigers avsluttet sesongen 2–5–1 og droppet ut av ligaen.

Det er derimot flere problemer med denne historien: Tigers spilte to ekstra ligakamper etter tapet mot Cardinals; O'Brien hadde ingen problemer med at Decatur Staleys spilte i Chicago den neste sesongen (det var Staleys som skulle ende opp med å bli Tigers’ siste ligamotstandere) og det finnes ingen samtidskilder som beviser at O'Brien faktisk kom med forslaget. 

Ifølge NFL ble Chicago Tigers oppløst på et punkt mellom 1920- og 1921-sesongen.

Sesongresultater

Kilder

Idrettslag etablert i 1920
Idrettslag opphørt i 1920
Tidligere lag i National Football League
Tigers
1920 i Illinois